**Ő A MINDEN A MINDENEKBEN  
(Egy mennyei átélés elbeszélése)**

Egyszer csak ott találtam magam Jézussal a Mennyben, együtt játszottunk az Élet Vizében. A víz hűsítő volt, tiszta, tele drágakövekkel, melyek világítottak és hallható volt belőlük valami gyönyörű zene. Tele volt mindenféle lényekkel, melyek mind rám mosolyogtak. Majd egy város-szerű helyen voltam, tele angyalokkal átlagos és óriási nagyméretűek, némelyek kedves és szelíd, mások harcias kinézetűek. Az aranyutcák, melyek olyan tiszta aranyból valók, mintha ragyogó - átlátszó tiszta üveg lenne, tele voltak szentekkel és más mennyei lényekkel és nagy volt ott a hangzavar, a sürgés-forgás. Ahogy gyönyörködtem a rendkívüli színekben pompázó virágokban, melyeknek lenyűgöző nemcsak a látványa vagy az illata, hanem énekhangok is jöttek ki belőlük gyönyörű harmóniában. Egyszer csak azt láttam, hogy az egyik kő rám mosolyog. Ott minden él és mozog! A hatalmas fák úgy tapsolnak, hogy lombkoronáikat összecsapják, szinte táncolnak, és ahogy a fűre lépsz, mintha simogatná a lábadat. Hatalmas döbbenet, hogy mindenki ismer, tudja ott a nevemet és örülnek nekem! Mindenből csak úgy árad a békesség és a szeretet.

Majd egyszeriben ott voltam a trónteremben, hatalmas tömeg, majd hirtelen megváltozott minden. Az Atya felállt trónjáról, hiszen belépett az, akinek minden erő és hatalom adatott. Jézus Krisztus királyi mivoltában jelent meg, és leborult előtte az egész Menny. Ahogy rápillantottam Ő volt az! A Királyok Királya és az Uraknak Ura – Yeshua! Átszegzett kezekkel és lábakkal – a héber ácsmester, Dávidnak Fia, aki most olyan dicsőségben ragyogott és olyan gyönyörű volt, a Sáron legszebb rózsája, oly vonzó, oly csodálatos, hogy már az sem számított milyen elképesztő helyen vagyok – csak egyedül Ő érdekelt. Nekem többé senki és semmi más, csak egyedül Ő kell! Le nem vettem Róla tekintetem arról, ki oly szerető, olyan vonzó, olyan kegyelmes és jó, amire szavak sincsenek. Amikor meglátod Őt, úgy érzed Ő volt mindig is az, akiért érdemes volt élned! Ő ad mindennek értelmet. Ő a lelkünk szerelmese! Ha Vele vagy, minden másról megfeledkezel, minden eltűnik ami addig probléma vagy gond volt, mert Ő a megoldás mindenre! Ő már győzött és bennünk van, mi pedig Őbenne! Ő az Egyetlen, a minden a mindenekben!

Ő a Minden, a minden, a minden a Mindenekben…